Downloaded from YTS.MX
Official YIFY movies site: YTS.MX
Suatu masa dahulu, dataran Afrika Timur
merupakan tempat tinggal nenek moyang jauh kita.
Atas sebab-sebab yang hilang ditelan masa, setengah nenek moyang kita
membuat keputusan untuk berpindah dan menuju ke utara
untuk menjadi orang Neanderthal.
Lama-kelamaan, bilangan mereka bertambah.
Wilayah mereka menjangkau dari Rusia sehingga ke Pantai Atlantik.
Puak-puak kecil berkeliaran merentasi hutan belantara yang luas ini.
Bertahan melawan segala kemungkinan selama lebih 300,000 tahun
sehinggalah tiba-tiba,
mereka lenyap.
Rangka mereka hanya terpelihara di beberapa tempat
dan salah satu rangka terpenting
ditemui di Timur Tengah,
sebuah khazanah arkeologi
yang tersembunyi jauh di pergunungan Kurdistan,
Gua Shanidar.
Gua Shanidar
dianggap sebagai salah satu gua yang paling dihormati di dunia
semasa zaman Neanderthal dan Homo sapiens.
Di tempat di mana kehidupan sentiasa wujud,
kita mungkin jumpa jawapan kepada persoalan itu.
Persoalan yang masih misteri.
Siapa orang Neanderthal?
Apa yang membuatkan mereka berjaya bertahan sekian lama?
Serta kenapa mereka lenyap?
Gua Shanidar terletak di kaki Pergunungan Bradost,
tapi memanggilnya kaki bukit tak menggambarkan imej yang betul.
Ia nampak seperti gunung dan agak bergerigi dan curam.
Gua Shanidar menonjol disebabkan saiz dan skalanya.
Anda perlu meneroka masuk dari bawah dan ia sangat mengagumkan.
Gua itu sangat besar.
Pintu masuknya sangat luas, jadi ia sangat terang.
Burung layang-layang terbang laju di atas kepala,
helang mengelilingi di atas dan serigala melolong pada waktu malam.
Ia sebuah tempat yang indah.
Menjadi kru yang terlibat dalam proses penggaliannya memang hebat.
DR. EMMA POMEROY PAKAR ANTROPOLOGI
UNIVERSITI CAMBRIDGE
Emma merupakan sebahagian pasukan ahli arkeologi British
yang dijemput oleh rakan Kurdi mereka untuk meneruskan kerja di dalam gua.
Gua Shanidar sangat ikonik dalam sejarah kajian orang Neanderthal
dan memainkan peranan penting dalam membentuk semula pemahaman kita
berkaitan andaian kita tentang aktiviti, ciri dan keupayaan orang Neanderthal.
Matlamat projek baru ini adalah untuk menggunakan
seluruh rangkaian sains arkeologi yang tersedia sekarang
untuk beri maklumat baru tentang kelakuan orang Neanderthal.
Parit itu tak pernah digali sejak tahun 1960-an.
Sejak itu,
pandangan kita tentang saudara manusia terdekat kita ini telah banyak berubah.
Kita masih guna istilah orang Neanderthal untuk menggambarkan seseorang yang bodoh.
Ia masih digunakan sebagai penghinaan dalam bahasa seharian.
"Dia memang orang Neanderthal."
Dari segi arkeologi, mereka semakin serupa dengan Homo sapiens
dan sebahagian besar penilaian semula ini disebabkan oleh kajian
PROFESOR GRAEME BARKER PENGARAH PROJEK GUA SHANIDAR
yang dilakukan Ralph Solecki di Gua Shanidar ini.
Ralph Solecki dilahirkan pada tahun 1917.
Dia mati beberapa tahun lalu di usia tua.
Dia sangat kuat.
Dia terpijak periuk api semasa Perang Dunia Kedua
secara ajaibnya, dia terselamat.
Jelas sekali dia lelaki yang luar biasa.
Saya tak pasti bagaimana dia tahu tentang Shanidar,
tapi dia datang dan bekerja di sini
GUA SHANIDAR 1957
selama lima musim antara 1951 dan 1960.
Dia membina parit yang memanjang dari utara ke selatan,
meliputi sebahagian besar lantai gua.
Tapak itu sangat terkenal
kerana dia temui sepuluh lelaki, wanita dan kanak-kanak Neanderthal di dalamnya.
Ketika itu,
kami masih muda.
Saya lebih kurang
tujuh belas, lapan belas tahun.
Doktor itu mengajar kami.
Banyak batu besar dikeluarkan dari gua menggunakan bahan letupan.
Mereka temui rangka orang Neanderthal dan ia peristiwa penting.
Rusuk dan tulang mereka tebal.
Kepala mereka sangat besar.
Tangan mereka...
Setiap aspek mereka luar biasa.
Ini penemuan besar pertama Solecki.
Dia melabelnya sebagai Shanidar 1.
Rangka daripada spesies yang sangat berbeza dengan kita.
Mereka mempunyai ciri yang lebih tegap.
Supraorbital yang menonjol dan tengkorak berbentuk unik.
Tengkorak kita sangat bulat.
Mereka pendek dan gempal.
Kita andaikan mereka tentu ada bahasa tertentu.
Semakin banyak kita tahu tentang mereka, semakin jelas mereka lebih rumit
daripada yang kita sangka sekitar 40, 50 tahun lalu.
Kami memanggilnya pokok kehidupan.
Setiap manusia dan setiap haiwan
mewakili dahan pada pokok kehidupan itu.
AHLI ARKEOLOGI
PENGARAH ANTIKUITI DAN WARISAN SORAN
Kita salah satu dahan dan orang Neanderthal dahan yang lain.
Di suatu tempat, kita terpisah.
Saya benar-benar rasa
yang saya sedang duduk di atas rangka saudara saya.
Sekarang ini, kita berada sekitar 4.5 meter dari permukaan gua.
Beginilah keadaannya sekitar 45,000 tahun lalu.
Pada kedalaman inilah kami temui
kubur atau rangka Shanidar 1.
MENINGGAL DUNIA 45,000 TAHUN LALU
Dia mengalami kecederaan di bahagian kanan kepalanya.
Serta di mata kirinya,
yang mungkin menyebabkan mata itu buta
dan mungkin berkait dengan beberapa kecederaan lain.
Tangan kanannya juga lumpuh...
dan patah di beberapa bahagian.
Tapi nampak seperti,
sama ada bahagian bawahnya sengaja atau tak sengaja dipotong,
menyebabkan dia tiada kanan dari bahagian atas siku.
Ada juga kecederaan lain. Lututnya alami artritis yang agak teruk.
Tulang kakinya juga retak.
Jadi, dari segi aktiviti memburu
dia mungkin tak dapat memburu menggunakan kaedah biasa,
tapi berjaya bertahan sehingga ke usia tua.
Implikasi penemuan baru itu sangat mendalam.
Penemuan Shanidar 1 berpotensi membawa perubahan besar
sebab ia menunjukkan
mungkin ada sisi penyayang dan belas kasihan
dalam masyarakat Neanderthal.
Ini merupakan bukti individu yang cedera parah
menerima bantuan daripada puak mereka.
Tak lama selepas itu, Solecki menemui satu lagi rangka
dengan kisah yang sama luar biasanya.
MENINGGAL DUNIA 45,000 TAHUN LALU
Shanidar 3 seorang lagi lelaki dewasa
dan dia juga mengalami kecederaan,
termasuk apa yang kelihatan seperti luka parah pada tulang rusuknya.
Peringatan yang jelas tentang sisi ganas kehidupan Neolitik.
Menariknya, di bahagian lain gua, lebih banyak artifak telah ditemui
yang memberikan gambaran tentang nasib Shanidar 3.
Ini antara artifak yang ditemui dari Gua Shanidar.
Batu besar ini dipanggil "teras" dan ia sejenis batu buntar.
Ia merupakan batu bulat yang boleh ditemui di sungai.
Orang Neanderthal ambil batu ini dengan tujuan
sama ada menjadikannya alatan atau mengubah bahagian yang terlerai
yang dipanggil "serpihan", untuk digunakan sebagai alatan.
Semuanya ada di Sungai Zab, tiga kilometer ke arah sana.
Saya nak buat sesuatu yang serupa dengan mata lembing.
Pada asasnya,
saya mengetuk hujung batu
dan potong serpihan yang lebih kecil.
Dengan cara ini, saya dapat mengasahnya.
Saya cuma mengasah sedikit saja, tapi kita boleh nampak ia agak tajam.
Membuat mata lembing begitu
hanya mengambil masa dalam lima atau enam minit.
Ini senjata berbahaya di tangan orang yang betul
dan orang yang faham tentang kegunaan dan tujuannya.
Salah satu perkara menarik tentang Shanidar 3
terdapatnya luka tusukan.
Ini menunjukkan yang hujung batu, mungkin dari lembing atau alatan serupa
menembusi sangkar rusuknya.
Ia mungkin menusuk paru-paru dan menyebabkannya gagal berfungsi.
Luka pada tulang rusuk konsisten dengan projektil.
Anda boleh bayangkan alatan seperti lembing dilontar.
Mungkin kemalangan memburu.
Mungkin pergaduhan ganas antara manusia.
Walaupun dengan luka yang begitu dalam,
mereka berjaya bertahan agak lama.
Itu mungkin menunjukkan yang mereka terima sokongan
dan bantuan untuk merawat kecederaan.
Walaupun cedera parah, nampaknya Shanidar 3 dan Shanidar 1
telah dirawat oleh orang di sekeliling mereka.
Ini pandangan baru yang radikal tentang kehidupan orang Neanderthal.
Di tempat lain pula,
lebih banyak bukti berkaitan kelakuan mereka ditemui di gua
jauh di barat laut Shanidar.
Setiap bukti baru berkaitan orang Neanderthal,
menunjukkan wujudnya sifat kemanusiaan dalam diri mereka.
Tapi perangai mereka berbeza daripada kita.
Mereka hidup di dunia yang berbeza daripada dunia kita.
Ini sebahagian daripada Koleksi Krapina.
Koleksi ini berusia dalam 130,000 tahun
dan ini koleksi terbesar orang Neanderthal yang ditemui dari satu tapak.
Kami menganggarkan mungkin terdapat sehingga 80 individu Neanderthal.
Kami tak temui jasad yang lengkap,
sebaliknya kami hanya temui serpihan setiap individu tersebut.
Jadi, itu sangat luar biasa.
KURATOR KOLEKSI KRAPINA MUZIUM SEJARAH SEMULA JADI CROTIA
Pada tulang Krapina,
iaitu kedua-dua tulang tengkorak dan juga postkranium,
terdapat banyak kesan luka yang disebabkan oleh manusia.
Ini tulang tibia dan ada kemungkinan
yang ia sengaja dipatahkan, ia dihancurkan.
Anda juga boleh nampak kesan luka di sini dan kesan-kesan lain.
Salah satu sebab anda mungkin patahkan tulang panjang
kerana fungsinya seperti bekas tulang sumsum.
Ini fibula yang mempunyai satu lagi kesan menarik
pada permukaan tulangnya.
Itu mungkin kesan apabila seseorang mengikis
baki daging tulang atau tisu otot tulang.
Sama seperti
apa yang anda lakukan saat menikmati tulang ayam semasa makan tengah hari.
Apabila anda dengar mereka makan satu sama lain, anda pasti terus terkejut.
Tapi ia juga menimbulkan persoalan, "Kanibalisme jenis apa?"
Apa maknanya bagi mereka?
Lihat ini, ia memotong seperti pisau dapur sebenar.
- Mudah saja. - Ya, mudah saja.
DR. ANKICA OROS SRŠEN
RAKAN PENYELIDIK AKADEMI SAINS DAN SENI CROATIA
Dengan mencipta semula alatan dan teknik,
kami cuba memahami proses pemikiran mereka
dan membongkar aspek kognitif yang terlibat.
Apa yang berbeza cumalah terdapat kesan luka
berhampiran dengan tapak artikulasi.
Apa yang peliknya dengan rangka manusia di Krapina,
terdapat kesan luka di sepanjang tulang panjang.
Seolah-olah ada orang mengikisnya secara berterusan.
Ya.
Saya tak boleh bayangkan buat begini kepada orang yang saya kenal.
Jadi, inilah tengkorak Krapina 3 yang terkenal itu.
Ini spesimen kranial yang paling lengkap
dalam seluruh koleksi dan ia satu-satunya yang ada wajah.
Kami percaya individu ini seorang wanita.
Pemudi Neanderthal yang berusia sekitar 20-an.
Apa yang sangat menariknya pada tulang dahi,
terdapat kira-kira 40 kesan luka dalam satu siri.
Terdapat kesungguhan
untuk membuat 40 kesan luka secara perlahan dan sangat rapat.
Walaupun mereka makan tulang ini,
saya rasa bukan sebab mereka kelaparan.
Ia kelakuan yang sangat rumit.
Mungkin dengan memakan daging orang yang mereka kenali,
mereka mahukan kebaikan, sifat yang mereka kagumi dalam diri orang
yang berkongsi hidup dengan mereka.
Dalam contoh etnografi yang kita tahu,
sehinggalah baru-baru ini, mereka makan orang tersayang
kerana dengan memakan daging mereka, mereka cuba mengambil sesuatu
yang boleh diwariskan ke generasi lain.
Ia seperti satu legasi.
Saya tak boleh kata inilah yang menjadi pendorong
di sebalik sifat kanibalisme mereka, tapi ia satu lagi kemungkinan.
Cara orang Neanderthal melayan si mati
mendedahkan kerumitan proses pemikiran mereka.
Ini paling jelas difahami
dalam penemuan Ralph Solecki yang paling terkenal,
Shanidar 4 atau yang dikenali sebagai "Pengebumian Bunga."
Di dalam gua ini,
kami temui sembilan orang Neanderthal,
dua daripadanya penemuan paling penting.
Shanidar 1 ditemui di sana, pada kedalaman lima meter,
PROFESOR RALPH SOLECKI GUA SHANIDAR, 1994
dan satu lagi di sini, Shanidar 4, ditemui pada kedalaman tujuh meter.
Ralph Solecki antara ahli arkeologi terhebat di dunia.
PROFESOR CHRIS HUNT PAKAR GEOARKEOLOGI
Tak syak lagi dan dia pandai bercerita.
Ini mungkin menunjukkan tanda-tanda pertama evolusi rohani
dan mungkin pergolakan agama.
'PENGEBUMIAN BUNGA'
Pengebumian Bunga merupakan momen penting kerana ia melibatkan
jasad orang Neanderthal yang hampir lengkap
MENINGGAL DUNIA 75,000 TAHUN LALU
yang jarang ditemui.
Ia disampel untuk mengekstrak debunga
yang agak radikal untuk dilakukan pada masa itu.
Kami temui debunga yang diekstrak dari tanah,
sesuatu seperti ini.
Debunga ini menunjukkan terdapat lapan jenis bunga,
yang kami rasa dikebumikan bersama individu itu.
Dia tak cakap, "Mereka adakan upacara pengebumian,"
tapi maksudnya membayangkan idea itu.
Ketika di zaman ais dulu, dalam keadaan sedih
seseorang telah merentasi pergunungan untuk mengumpul bunga.
Orang awam sentiasa beranggapan kehidupan orang Neanderthal tak menarik.
Mereka hodoh. Mereka tiada perasaan mendalam.
Intelek mereka tak tinggi.
Di sini ada individu yang penyayang dan sensitif.
Kisahnya dicetak di dada-dada akhbar
sebab orang Neanderthal yang bersedih ini mengumpul bunga-bunga
dari lereng bukit untuk beri penghormatan kepada si mati.
Inilah "Orang Bunga" pertama,
penemuan yang tak pernah berlaku dalam bidang arkeologi.
Selama bertahun-tahun selepas penemuan Shanidar 4
teori Pengebumian Bunga telah mendapat kecaman.
Seseorang yang mengkaji jird,
mamalia kecil yang suka menggali, nampak seperti hamster dengan ekor,
mendapati jird membawa bunga ke dalam lubang untuk memakannya.
Jadi, itu merupakan satu halangan besar,
terutamanya kerana Solecki perasan sesuatu yang kelihatan seperti lubang haiwan.
Tapi pasukan itu temui bukti baru
yang menunjukkan Solecki sebahagiannya betul.
Kawasan ini didiami oleh dubuk, serigala
dan harimau bintang sehingga ke hari ini.
Jika mereka tinggalkan mayat,
pasti sesuatu akan datang dan memakannya.
Mayat-mayat ini dalam keadaan yang lengkap dan tidak disentuh.
Dalam erti kata lain, mayat-mayat ini dilindungi.
Saya rasa mereka mungkin mengambil dahan
dan membina halangan untuk lindungi mayat daripada haiwan liar.
Cebisan tumbuhan dan debunga jatuh ke dalam sangkar rusuk mayat
saat ia terurai.
Saya rasa kisah Solecki merupakan kisah yang hebat.
Saya rasa kita mempunyai maklumat yang mencukupi sekarang
untuk memahami yang cerita itu tak tepat
dalam apa cara sekalipun.
Tapi saya rasa idea orang Neanderthal menjaga si mati,
mungkin juga melindungi mereka...
sebenarnya tak terlalu jauh pun,
daripada apa yang dia kata.
Ralph Solecki membuat penemuan Pengebumian Bunga pada tahun 1960.
Dia merancang untuk kembali tahun berikutnya,
tapi dia takkan menggali di Shanidar lagi.
PERANG IRAQ-KURDI PERTAMA
Orang Kurdi menguasai pergunungan hingga tak dapat diakses kereta kebal Iraq.
PERANG TELUK
Ini bukan Amerika Syarikat menentang Iraq.
Debum! Terkena.
Tapi Iraq menentang dunia.
PERANG IRAQ
Inilah rupa perubahan rejim.
Saddam sudah tiada.
PERANG MENENTANG NEGARA ISLAM
Diserang senjata moden,
khalifah yang kejam itu kini dikepung oleh askar-askar ini.
Pada awal tahun 2010-an, disebabkan keadaan semakin reda...
Negara Islam ini di ambang kehancurannya.
...pihak kerajaan wilayah Kurdi bertemu Profesor Graeme Barker
untuk memulakan penggalian baru di Gua Shanidar.
Kami tak menjangkakan akan temui rangka orang Neanderthal,
itu bukan matlamat projek, sebaliknya untuk mengembangkan kajian
yang dilakukan Solecki.
Jadi, ia menjadi satu kejutan besar
apabila pasukan itu menemui rangka orang Neanderthal yang pertama pada 2018
dalam tempoh lebih seperempat abad.
Bahagian pertama ditemui adalah serpihan tengkorak,
ia sangat mengujakan. Ia sebahagian daripada soket mata.
Ia mempunyai ciri-ciri orang Neanderthal yang jelas,
supraorbital orang Neanderthal lebih menonjol.
Betul-betul di bawahnya, terdapat lengan kiri.
Lengan kirinya dibengkokkan ke bawah,
seperti menyilang badan dan diletakkan di bawah kepala.
Pentarikhan moden mengkategorikannya
antara penemuan tertua Solecki.
MENINGGAL DUNIA 75,000 TAHUN LALU
Saya rasa sukar untuk kita membayangkan 75,000 tahun lalu.
Berdasarkan pengetahuan sejarah bertulis kita
ia mungkin seperti masa yang lama,
tapi itu cuma sebahagian kecil daripada sejarah spesies kita.
Apabila memikirkan apa yang berlaku di dunia dalam tempoh masa itu,
orang Neanderthal telah lenyap,
manusia moden menjajah dunia dan membawa pelbagai kesan.
Pertanian, bandar, urbanisme. Kolonialisme Eropah.
IKATAN LIBERTY
Kekejaman abad ke-20.
Sepanjang semua kejadian ini...
di situ dia disemadi...
leper seperti pankek...
di bawah batu besar.
Walaupun menghadapi banyak cabaran, kami berjaya menemuinya.
Ia sememangnya penemuan seumur hidup Benar-benar mengejutkan.
Tengkorak itu sendiri hancur berkecai.
Jadi, seluruh tengkorak itu meleper
dan mungkin setebal dua atau tiga sentimeter.
Sangat hancur.
Dan sangat rapuh.
Malah sapuan berus pun mampu menyebabkan serpihan tulang itu hancur dan lenyap.
Jadi, anda perlu berhati-hati.
Serpihan apa itu?
Itu bahagian depan rahang bawah
dan kebanyakan gigi bawah, tapi bukan semuanya.
Kami asingkan dalam kepingan kecil dengan sedimennya
untuk bantu mengekalkannya.
Ia sangat sukar dan atas sebab yang kukuh.
Anda hanya ada satu peluang.
Arkeologi, sifatnya merosakkan.
Selepas anda menggalinya,
anda tak boleh buat lagi.
Bungkusan-bungkusan kecil itu kemudiannya dibawa balik ke UK
agar kami boleh cantumkan semula.
UNIVERSITI CAMBRIDGE UNITED KINGDOM
Pasukan kami kecil, tapi hebat.
Ahlinya dari seluruh pelosok dunia.
Selepas bersihkan dan kuatkan tulang, saya kumpulkan serpihan itu
dan saya mulakan proses pemulihan yang menyerupai susun suai gambar besar.
DR. LUCÍA LÓPEZ-POLÍN
KONSERVATOR PROJEK GUA SHANIDAR
Serpihan pertama merupakan bahagian yang mudah.
Kemudian ia menjadi semakin rumit.
Anda perlukan kesabaran...
kerana anda sedang mengendalikan spesimen yang sangat unik.
Tanggungjawabnya lebih besar.
Jika tengkorak itu boleh dicantum semula,
pasukan itu berharap untuk membina semula wajah Shanidar Z.
Bahagian lain tengkorak itu mengandungi lebih banyak petunjuk.
Hari ini saya mengumpulkan plak gigi
yang terbentuk pada gigi individu Shanidar Z.
Plak gigi adalah kerak pada gigi anda.
DR. AMANDA HENRY
Itu yang doktor gigi anda buang setahun sekali.
Ia terbentuk secara semula jadi di dalam mulut
dan apabila ia terbentuk, ia memerangkap semua yang masuk ke dalam mulut.
Jadi, kami boleh dapat banyak maklumat daripada bahan ini.
Terdapat tanggapan umum sejak dulu lagi
bahawa orang Neanderthal merupakan pemburu mahir
yang hanya makan daging saja.
Hanya dalam 10 hingga 20 tahun yang lalu kita mula menyedari
orang Neanderthal juga memakan tumbuhan.
Mengetahui cara mengubah sesuatu yang beracun apabila mentah
menjadi sesuatu yang berkhasiat dan boleh dimakan,
ia sesuatu yang perlu dipelajari sepanjang hayat.
Jika kita ambil pencari makanan moden sebagai contoh,
orang yang pakar dalam mengumpul ilmu
mungkin wanita.
Dengan mengkaji jenis tumbuhan yang orang Neanderthal makan,
kita mungkin dapat melihat peranan wanita dalam masyarakat mereka.
Kita takkan tahu seluruh kisah, nama,
harapan dan impian mereka.
Tapi sangat menarik untuk terlibat dalam projek
di mana anda dapat mendedahkan walaupun secebis kecil kehidupan mereka.
Anda tertanya-tanya, "Siapa orang ini?
Bagaimana sifat mereka? Apa kisah hidup mereka?
Bagaimana mereka berada di sini?"
Saya rasa sangat sukar untuk membayangkan
bagaimana rupa seseorang berdasarkan tengkorak mereka.
Di sinilah kepakaran luar biasa
orang seperti adik-beradik Kennis diperlukan.
BELANDA
Ini sampel tengkorak yang Emma hantar kepada kami.
Ini tengkorak yang hampir lengkap dan dicetak dengan baik.
- Sekarang kita boleh jumpa dia. - Wah.
Kami adik-beradik Kennis.
ARTIS PEMBINAAN SEMULA PALEO
Kami kembar yang terpesona dengan evolusi manusia.
Tengoklah hidung ini. Nampak seperti hidung orang Neanderthal,
tapi bahagian hidung sebelah lagi sangat sempit.
Kami bina semula manusia purba yang sudah pupus.
Kami cuba tunjuk kepada orang
bagaimana rupa nenek moyang awal mereka dalam kehidupan sebenar.
- Mata besar, muka lonjong, hidung kecil. - Mata besar, ya.
Ia nampak seperti cermin mata. Cermin mata besar ini seperti...
Jika letak rahang bawah di bawah, nampak seperti...
Kami bukan pelajar pandai.
Kami tak banyak membaca.
Kami pergi ke perpustakaan dan nampak gambar orang Neanderthal yang cantik.
Kami serta-merta nampak gigi-gigi rosak itu dan kagum!
- Gigi yang hebat. - Orang Neanderthal biasa.
- Gigi mereka seperti pemegang. Ya. - Pemegang. Seperti alatan.
Kami rasa itu menarik.
Bagaimana muka beruk, boleh bertukar menjadi muka manusia?
Bagi kami, apa yang menarik
tentang orang Neanderthal, mereka ada hidung yang besar,
muka sembap yang besar.
Dalam evolusi manusia, tiada muka yang sebesar dan sepelik itu.
Jadi, hebat untuk dilihat.
Kebanyakannya kami terima tengkorak yang dah hancur teruk.
Kami akan membina semula
dan kami akan melengkapkannya menggunakan kaedah forensik.
Selepas tengkorak itu lengkap, kami letakkan ketebalan tisu,
otot dan daging ke atasnya.
Kami mengisinya dengan sejenis lapisan kulit.
Saya nak mereka nampak seperti manusia, tak terlalu kejam atau klise.
ARTIS PEMBINAAN SEMULA PALEO
Ya, masuklah.
Saya harap ramai orang tengok muka ini
dan mungkin lihat betapa peliknya ia.
Mereka ada ciri-ciri yang pelik.
Itu sangat menarik kerana saiz otaknya sama dengan kita.
Mereka manusia seperti kita, tapi masih ada perbezaan
dan itu menarik, kenapa mereka berbeza?
Ia sejenis evolusi yang selari dengan kita.
- Baiklah. - Ya, baiklah. Okey.
Kenapa seorang dah pupus dan seorang masih lagi hidup?
Menarik. Mereka seperti versi lain kita.
Mengikut sejarah, "versi lain kita" ini
dianggap tak sebijak spesies kita sendiri.
Hanya Homo sapiens yang mampu berimaginasi, berkreativiti dan mencipta.
Tapi prasangka ini telah dimusnahkan
oleh penemuan di sebuah gua rahsia yang luar biasa di Perancis.
PERANCIS
Mula-mula, kami masuk ke ruang sempit ini.
Anda perlu berhati-hati dengan cara anda memasukinya.
Tolak beg anda di depan anda.
Di sana anda memasuki dunia lain.
Memang di luar kebiasaan untuk masuk ke dalam gua.
Tempat ini ditakuti orang.
Terutamanya dasar gua.
Gua itu dah lama wujud.
DR. SOPHIE VERHEYDEN AHLI GEOLOGI
Mungkin sejuta tahun.
Itu juga yang anda rasa apabila anda masuk ke sana.
Persekitaran yang telah menyaksikan sejarah yang sangat panjang.
Apabila anda masuk lebih jauh, anda akan temui sebuah tasik yang tenang.
Gua ini dibentuk oleh air
yang menitik ke dalam dan membentuk stalagmit dan stalaktit yang amat cantik.
Apa yang sangat menariknya,
anda akan nampak corak tertentu.
Ia membentuk bulatan.
Ia takkan dapat dilihat di dalam gua semula jadi.
Ia sangat kemas.
Terdapat helah seni bina.
PROFESOR JACQUES JAUBERT AHLI ARKEOLOGI
Kepingan kecil digunakan untuk menyokong stalagmit besar.
Semua itu tersusun dan dirancang sepenuhnya.
Bagi ahli arkeologi, ia agak unik. Tiada yang setara dengannya.
Dalam struktur bulat terbesar di sana,
terdapat pendiangan yang dibuat dengan baik daripada stalagmit.
Di sini ada perubahan haba, tapi ia bukan satu-satunya.
- Ada banyak... Kita setuju, itu pendiangan. - Itu pendiangan.
Itu pendiangan.
Terdapat beberapa tempat di sini di mana kebakaran pernah berlaku.
Nombor 38,
sepanjang tengah.
Ia seperti yang kita buat semasa berkhemah,
kita akan ambil kayu dan buat pendiangan, dalam bentuk tipi,
seperti bentuk tirus.
Ini sangat mengujakan, kita boleh nampak kesan jelaga,
perubahan haba.
Ada jelaga hitam, merah dan ungu.
Jelas sekali, dalam semua populasi tradisional atau prasejarah,
kita tahu api mempunyai nilai simbolik.
Kami jumpa cebisan kayu yang sangat kecil di atas tanah.
Mungkin mereka masuk ke dalam gua dengan obor.
Sangat berbahaya berada di tengah-tengah gua tanpa cahaya.
Anda perlu berkomunikasi dengan baik.
Anda perlu mahir menggunakan api
dan pencahayaan.
Jadi, idea pertama adalah menentukan tarikh struktur ini.
Ini merupakan teras Gua Bruniquel
dan teras ini dapat beritahu kita usia struktur ini.
Dengan mengkaji enam teras berbeza,
kami dapat menentukan usianya dengan sangat tepat iaitu 176,500 tahun.
Ini sangat menakjubkan.
Sekitar 175,000 tahun lalu di Eropah, hanya ada orang Neanderthal.
Bruniquel merupakan binaan tertua di dunia yang boleh anda lihat.
Sangat beremosi apabila melihat struktur ini,
terutamanya apabila anda tahu ia sangat tua.
Persoalan yang sering muncul, "Apa tujuan struktur itu?"
Bulatan itu seperti dunia.
Konsepnya seperti, anda di dalam dunia ataupun di luar dunia.
Dalam kalangan Orang Asli Amerika, penemuan bulatan-bulatan begini
menunjukkan wujudnya hubungan dengan semangat yang lebih tinggi.
Adakah ini permulaan agama?
Ini soalan penting, tapi sukar untuk dijawab.
Semakin banyak kami mengkaji orang Neanderthal,
sebagai manusia purba
semakin banyak persamaannya dengan manusia moden.
Oleh itu, melalui Bruniquel,
kita dapat melihat kaitan hubungan dengan nenek moyang purba kita.
Bulatan yang penuh misteri di Bruniquel merupakan bahagian yang indah
dalam penilaian semula berterusan budaya orang Neanderthal...
yang bermula di Shanidar
dan berterusan sehingga ke hari ini.
Tahun ini, kami temui beberapa bahagian terpencil
yang kami rasa mungkin satu rangka.
Kami mungkin temui individu lain.
Kami temui tulang belikat kiri.
Ada juga tangan kanan yang agak lengkap.
Empat jari ditemui, terletak lebih kurang dalam kedudukan anatomi mereka.
Ia bersendi.
Rangka-rangka baru itu antara sekumpulan jasad
yang termasuk Shanidar 4 dan Shanidar Z.
Penemuan ini sangat mengujakan sebab itu bukti orang Neanderthal
meletakkan si mati di satu tempat.
Adakah mereka mungkin kembali ke tempat yang sama beberapa kali
yang mungkin menjangkau beberapa dekad atau beribu-ribu tahun?
Jadi anda mula tanya,
"Adakah ini cuma kebetulan atau mungkin sesuatu yang disengajakan?"
Kalau begitu, kenapa? Kenapa mereka kembali ke sana?
Semasa Shanidar Z dikebumikan, ada batu di belakang tengkoraknya.
Itu menarik sebab ia nampak tak kena.
Jadi, idea yang kami fikirkan,
mungkinkah ia sengaja diletakkan di sana?
Satu lagi perkara menarik,
di sisi lain badan, terdapat papak menegak yang besar.
Jika ada papak menegak yang terkeluar dari tanah,
ada kemungkinan ia boleh bertindak sebagai penanda.
Nampaknya ada beberapa individual dikebumikan di sini
dan mereka kembali atas sebab itu,
ke satu tempat yang ditanda dengan batu yang sangat unik
dalam sebuah gua yang sangat unik.
Nampaknya Ralph Solecki orang pertama yang temui
kepentingan Gua Shanidar bagi orang Neanderthal.
Mereka mengebumikan mayat.
Ketika itu,
mereka kerap kembali ke sini dan tinggal di sini.
Kumpulan rangka itu mungkin bukti tanah perkuburan orang Neanderthal,
penemuan dengan implikasi mendalam.
Cara orang melayan si mati boleh memberikan pandangan penting
tentang pemikiran, imaginasi, emosi mereka.
Serta mencerminkan cara kita berfikir tentang kematian itu sendiri
dan sama ada kita percaya mungkin wujudnya kehidupan selepas mati.
Ia bantu kita memahami yang budaya orang Neanderthal lebih rumit.
Mereka dah tiada.
Pengebumian itu hanyalah jejak terbaru kelakuan orang Neanderthal
yang dipelihara di dalam gua yang hebat ini.
Tapi misteri terbesarnya mungkin masih belum terungkai.
Kenapa bangsa manusia yang berkembang maju selama 300,000 tahun, lenyap
sekitar 40,000 tahun lalu?
Mungkin tempat terbaik untuk mencari jawapan
terletak di pantai Laut Mediterranean,
di salah satu kubu terakhir orang Neanderthal.
Kita sedang duduk di tebing cenuram.
Sangat dekat dengan Bandar Neanderthal...
kerana ia dipenuhi deretan gua di dermaga di sebelah timur Batu Gibraltar.
Kompleks Gua Gorham terdiri daripada beberapa buah gua
semua gua ini menunjukkan bukti yang jelas
tentang kehadiran dan pendudukan orang Neanderthal dalam tempoh lama.
Kami ada bukti yang berusia 125,000 tahun.
Pasukan ini telah menemui bukti
yang orang Neanderthal menggunakan gua itu sejak 40,000 tahun lalu.
Sepanjang 100,000 tahun kewujudan mereka,
dunia orang Neanderthal sentiasa berubah.
Perubahan cuaca amat dahsyat.
Wujudnya zaman ais lebih awal,
tapi yang terakhir boleh dikatakan paling memberi impak.
Lapisan ais Scandinavia tersebar ke selatan.
Perancis dan Eropah Tengah kebanyakannya padang rumput tundra.
Dunia ini memang kejam.
Tundra tak sampai ke selatan,
tapi masih ada perubahan ketara.
Apabila keadaan semakin sejuk, kebanyakan air tersejat sebagai ais,
lapisan ais, glasier dan paras laut menurun.
Semasa paras laut lebih rendah daripada hari ini,
ia mendedahkan dataran yang luas
yang menyediakan habitat untuk herbivor dan burung
dan terdapatnya tasik cetek yang mengandungi air tawar.
Mereka pasti tahu spesies yang boleh dimakan,
di mana untuk mencarinya dan cara terbaik menggunakannya.
Ini hanya sampel kecil daripada semua tulang
dan semua sisa yang kami jumpa di gua.
Terdapat berpuluh ribu artifak yang kami jumpa sejak 30 tahun lalu.
Mereka makan haiwan yang tak dijangka
dan jarang dikaitkan dengan Neanderthal.
Kami ada bukti yang mereka turun ke pantai berbatu
dan ambil berangas.
Malah, saya ada berangas di sini,
yang masih ada alat batu api yang melekat padanya.
Orang Neanderthal tinggalkannya di situ.
Kami juga temui tulang daripada ikan dolfin biasa
dan ada kesan luka padanya.
Mungkin ikan dolfin ini mati di pantai, tapi mereka buang isinya.
Mereka buang isinya untuk memakannya.
Orang Neanderthal hidup di Eropah lebih lama daripada kita.
Itu pasti.
Bagi saya, itu menunjukkan mereka bijak dan memahami persekitaran mereka.
Dari segi itu, mereka sangat berjaya.
Orang Neanderthal ialah manusia. Mereka berdaya tahan.
Mereka sama seperti kita.
Tapi satu hari, semuanya lenyap.
Ini menambah misteri kehilangan mereka.
Lagipun, jika orang Neanderthal Gibraltar begitu berdaya tahan begitu lama,
apa yang tak kena?
Orang kaitkan Zaman Ais dengan kesejukan, itu memang betul,
tapi ia juga lebih kering.
Pada pandangan saya, perubahan yang memberi kesan
kepada orang Neanderthal di Gibraltar, lenyapnya dunia yang dipenuhi pokok.
Apa kepentingan pokok ketika itu?
Pokok membolehkan mereka memburu mangsa yang lebih besar.
Lama-kelamaan, seluruh tubuh mereka
boleh dikatakan berubah menyerupai tubuh ahli gusti,
mampu melompat ke atas haiwan dengan lembing,
menujah lembing dan membunuh haiwan itu.
Tiba-tiba, dunia itu menjadi landskap terbuka.
Haiwan nampak anda sebatu jauhnya. Anda tak boleh dekatinya.
Perubahan berlaku begitu cepat sehingga biologi mereka tak dapat beradaptasi.
Itu yang menjejaskan mereka.
Kita fikir kitalah kemuncak evolusi,
begitulah kita menggambarkan diri kita.
Berbanding dengan orang Neanderthal, kita berada di sini
kerana kita lebih baik daripada mereka.
Tapi anda boleh beradaptasi dengan baik, anda boleh hidup dengan baik di planet
seperti kita lakukan hari ini.
Tapi kisah itu menunjukkan ada cara lain untuk menjadi manusia
dan cara itu kadangkala gagal.
Kita mungkin fikir kita buat dengan baik di planet ini, tapi sedarlah.
Kira-kira 40,000 tahun lalu,
jumlah orang Neanderthal menurun dengan drastik.
Bukan saja di Gibraltar, tapi di seluruh dunia mereka.
Perubahan iklim merupakan faktor kemerosotan mereka.
Begitu juga dengan peningkatan persaingan daripada spesies lain.
Sehingga hari ini, kita semua membawa sedikit DNA orang Neanderthal.
Legasi nenek moyang kita yang dah lama hilang.
Setidaknya selama 100,000 tahun, gelombang Homo sapiens
tersebar dari Afrika ke Eropah dan Asia,
bertemu orang Neanderthal semasa mereka mengembara.
Sesetengah pertemuan ini mungkin ganas.
Tapi ada sesetengah yang mungkin lebih aman.
Sekumpulan orang mengiktiraf kemanusiaan yang lain.
Laluan perjalanan epik ini
membawa Homo sapiens ke Timur Tengah.
Berdekatan dengan tanah perkuburan nenek moyang orang Neanderthal Shanidar.
Gen orang Neanderthal terdapat dalam banyak Homo sapiens.
Saya benar-benar percaya kita saudara.
Kita berkongsi darah dan nenek moyang yang sama.
Salah satu perkara yang menarik tentang arkeologi
ialah kepelbagaian cara hidup manusia.
Keadaan rangka manusia,
boleh dedahkan tentang kehidupan dan pengalaman mereka di dunia.
Semasa menggali Shanidar Z, kami temui ciri-ciri tertentu
yang menunjukkan mereka sudah dewasa,
tapi kami tak tahu berapa umur mereka semasa mereka mati,
kami tak tahu jantina mereka
dan kami tak tahu banyak tentang kehidupan mereka.
Jadi, kami sedang mencari jawapan untuk persoalan-persoalan itu.
Ini merupakan lengan kiri. Ini salah satu tulang lengan bawah.
Kami boleh tahu yang individu ini bertubuh agak kecil,
antara satu setengah atau 1.55 meter hingga 1.60 meter tinggi.
Itu cuma lebih lima kaki.
Ini sebahagian rahang bawah, mandibel, dengan beberapa batang gigi.
Perkara penting yang perlu diberi perhatian, kebanyakan gigi ini
terutamanya gigi depan, semuanya sudah rosak.
Itu enamel,
semua gigi ini sudah rosak.
Kami tahu, Orang Neanderthal dengan gigi yang seteruk ini,
tentu mereka individu yang lebih tua.
Mungkin antara 40 dan 50 tahun.
Ada banyak cara untuk tentukan jantina berdasarkan rangka mereka.
Kami guna teknik yang dipanggil proteomik,
di mana kami menganalisis beberapa protein
dalam enamel gigi,
kerana kami tahu ada protein tertentu yang dihasilkan,
semasa enamel itu terbentuk,
yang mempunyai versi berbeza yang dikodkan
oleh kandungan pada kromosom X berbanding kromosom Y.
Jadi, itu menunjukkan yang ini individu wanita.
Selalunya, kita anggap orang Neanderthal sebagai lelaki
atau kita fokus pada aspek tingkah laku lelaki.
Ini peluang yang mengujakan untuk memahami masyarakat Neanderthal
dengan lebih mendalam.
Saya rasa untuk membina semula
rupa wanita Neanderthal ini
semasa hidup tentu sangat mengujakan.
- Baiklah, Dr. Pomeroy. - Mari kita lihat.
Kami dah sediakan satu.
Ya.
Saya akan mula dari sini.
- Wah. - Wah.
- Baiklah. - Baiklah.
Hebat, kita patut pusingkan supaya semua orang boleh lihat.
Wah.
Dia tenung saya.
Ya, betul. Mungkin awak selalu bersama dia, jadi...
- Awak ingat hidungnya dan... - Ya.
- Menakjubkan. - Ya.
Menarik cara mereka buat ekspresinya,
emosi yang menggambarkan dia.
Saya rasa itulah keindahan pembinaan semula seperti ini,
ada orang yang agak suka mengkritik
dan kata, "Kita takkan tahu rupa manusia."
Ada pelbagai andaian kita perlu buat, itu memang benar, tapi...
Saya rasa ia buat kita anggap dia sebagai manusia.
Dia tahu erti menjadi manusia, bukan?
Ertinya menjadi manusia Neanderthal.
Entah bagaimana, kita dapat mengkaji...
Entahlah, sejarah hidup yang mendalam bagi orang ini.
Orang tua, dengan pengetahuan, pengalaman mereka,
SHANIDAR Z
yang tahu di mana tempat yang sesuai.
Memori itu, sama ada hanya dalam fikirannya
atau sesuatu yang ada dalam fikirannya
yang dia kongsikan melalui lagu dan cerita
dengan anak dan cucu,
pasti sangat penting bagi kumpulan ini.
Dari banyak segi, itulah permulaan tamadun dalam erti kata yang lebih masuk akal,
berbanding kali pertama seseorang bina bangunan atau apa saja.
Dia mungkin berperanan sebagai gudang ilmu
dan bertanggungjawab mewariskannya kepada generasi seterusnya.
Kita di sini, 75,000 tahun kemudian,
masih belajar daripadanya.
Gua Shanidar telah banyak mengajar kita tentang orang Neanderthal
dan ia masih mengajar kita.
Tapi juga, ia buat kita berfikir tentang apa maknanya menjadi manusia?
Contohnya, saling berbelas kasihan.
Cara kita hadapi kematian.
Serta apa yang akan berlaku kepada kita semua.
Kini kita dapat gambaran kehidupan mereka,
ia menakjubkan dan penuh maklumat,
tapi kita tiada gambaran keseluruhan
dan ada banyak lagi yang perlu dikaji
tentang apa yang kita faham sebagai "manusia" dan "kemanusiaan".
Terjemahan sari kata oleh Mimi